text: N'est pas merveille se duel ot 
   Clarmondine, quant ele sot 
   Que sa mere estoit trespassée. 
   Mais, conme sage et avisée, 
   Portoit le duel que ele avoit ; 
   Car s'en naturex le faisoit 
   Dont en li ot à remanant. 
   De son duel me tairai à tant. 
   À Cléomadès anuia 
   Forment ie duel qu'ele mena. 
   lie li conforter se penerent
   Entr'aus tant qu'il la ramenerent 
   En point, au plus tost que il porent, 
   Au miex que il faire le sorent. 
  